Tie a yellow ribbon – toortsie.com
Desember 12, 2016 Desember 13, 2016 ~ Toortsie
Een of ander keer wat die Amerikaanse soldate van ‘n oorlog af teruggekeer het, het daar orals geel linte in die bome en aan huise se dakke gewapper om te wys dat hulle terug verwelkom word. Dis natuurlik na aanleiding van die liedjie, ‘Tie a yellow ribbon round the old oak tree if you still want me.’
Dit laat my dink aan ‘n soortgelyke Afrikaanse liedjie van ‘n outjie wat terugkom huis toe en vra dat sy meisie ‘n liggie moet aanskakel en toe hy daar kom, hang daar ‘n duisend liggies.
Dis maar net liedjies, maar die werklike doen daarvan was vir my net wonderlik! Elke keer wat ek daarvan praat, kry ek ‘n knop in my keel, selfs nou nog, jare daarná!
So, toe my seunskinders die eerste keer huis toe kom van universiteit af en ek so erg na hul verlang het, het ek geel linte opgehang en koek gebak. Dieselfde toe die meisiekind die eerste keer huis toe gekom het. Daardie keer het ek niks geels gehad nie en het ‘n groot stuk roomkleur lap gehang.
Hierdie keer het ek spierwit net gehang, want ‘n voornemende bruid het huis toe gekom!
Toortsie by Finesse: Hieroor vier ek Kersfees.
Toortsie by Low Carb Direct: Jy het nou jou doelgewig bereik, so wat nou?
‹ PreviousDie Here is ons skuilplek
Next ›I just couldn’t stop!
14 thoughts on “Tie a yellow ribbon”
Desember 12, 2016 om 9:34 vm
Dit is nou ‘n oulike idee!!
Desember 12, 2016 om 10:15 vm
So laat jou stukkie skrywe my trane in die oë kry. Ai, jou meisiekind trou.
Desember 12, 2016 om 10:33 vm
Groot stories. Xx
Desember 12, 2016 om 10:34 vm
Vra sy ewe vir my hoekom die wir net daar hang! Asof sy nie die simboliek daarvan verstaan nie!
Desember 14, 2016 om 6:35 nm
Mag die troue môre jul stoutste verwagtinge oortref, Toortsie. Ek bid jul kind God se vreugde en liefde toe in haar huwelik.
Desember 15, 2016 om 6:44 vm
Dankie! Dis môre, Vrydag. Die dinge beweeg hier! 🙂
Desember 15, 2016 om 6:48 vm
Ag tog, ek weet dit is Vrydag. Gister was heeldag Donderdag in my wêreld, so verskoon maar.
Desember 12, 2016 om 10:35 vm
Absolute prragtige gedagte 🙂
Desember 12, 2016 om 11:15 vm
Geluk met die troue op hande. Onse eersteling (en oudste!) het gister 17 jaar in die eg gevier. Baie stof tot dankbaarheid.
Desember 12, 2016 om 11:25 vm
Dankie. Dis nou my laaste laatlam se beurt. Dan mag ek aftree! 🙂
Desember 12, 2016 om 12:53 nm
Wat ‘n heerlike verwelkoming. Sy sal dit onthou, al maak sy nou asof sy nie die boodskap verstaan nie!
Desember 12, 2016 om 12:54 nm
Sy verstaan 🙂
Desember 17, 2016 om 11:34 vm
Geluk met jul meisiekind se troue! Glo alles het wonderlik verloop.
Desember 17, 2016 om 3:32 nm
Dankie dit was pragtig!
427,981 ste persoon wat hier inloer! Baie dankie en welkom! Hoop jy loer weer in.